DEĊIŻJONI TAL-KUMMISSJONI
tas-16 ta’ Lulju 2008
li temenda d-Deċiżjoni 2006/636/KE li tistipula t-tqassim annwali għal kull Stat Membru ta’ l-ammont ta’ l-appoġġ Komunitarju għall-iżvilupp rurali għall-perjodu mill-1 ta’ Jannar 2007 sal-31 ta’ Diċembru 2013
(notifikata taħt id-dokument numru C(2008) 3347)
(2008/609/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) [titlu mhux uffiċjali] (1), u b'mod partikolari l-Artikolu 69(4) tiegħu,
Billi:
(1)
Id-Deċiżjoni tal-Kunsill 2006/493/KE tad-19 ta’ Ġunju 2006 li tiffissa l-ammont ta’ appoġġ Komunitarju għall-Iżvilupp Rurali għall-perjodu mill-1 ta’ Jannar 2007 sal-31 ta’ Diċembru 2013, it-tqassim annwali tiegħu, kif ukoll l-ammont minimu li għandu jkun allokat għar-reġjuni eliġibbli għall-għan ta’ “konverġenza” [titlu mhux uffiċjali] (2) kienet immodifikata biex titqies id-deċiżjoni ta’ l-Awtorità tal-baġit li ċerti approprjazzjonijiet ta’ impenn ta’ l-appoġġ Komunitarju għall-iżvilupp rurali skond ir-Regolament (KE) Nru 1698/2005 mhux utilizzati tittrasferihom mis-sena 2007 għas-snin 2008 u dawk sussegwenti, skond id-dispożizzjonijiet tal-punt 48 tal-Ftehim interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina fil-baġit u l-ġestjoni finanzjarja tajba [titlu mhux uffiċjali] (3).
(2)
Id-Deċiżjoni tal-Kummissjoni 2006/636/KE (4) għandha għalhekk tiġi emendata skond dan,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 2006/636/KE għandu jinbidel bit-test fl-Anness għal din id-Deċiżjoni.
Artikolu 2
Din id-Deċiżjoni għandha tapplika mis-sena tal-baġit 2008.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell, 16 ta’ Lulju 2008.